CELEX: C2005/057/50
Language: sk
Date: 2005-03-05 00:00:00
Title: Vec T-480/04: Žaloba podaná dňa 14. decembra 2004: Chr. Muller Touw B. V. a A & C Braid and Rope Co. Pvt. Ltd proti Rade Európskej Únie

5.3.2005   
            
            
               SK
            
            
               Úradný vestník Európskej únie
            
            
               C 57/29
            
         Žaloba podaná dňa 14. decembra 2004: Chr. Muller Touw B. V. a A & C Braid and Rope Co. Pvt. Ltd proti Rade Európskej Únie
   (Vec T-480/04)
   (2005/C 57/50)
   Jazyk konania: holandčina
   Chr. Muller Touw B. V., so sídlom v Elst (Holandsko) a A&C Braid and Rope Co. Pvt. Ltd, so sídlom v Rania (India), v zastúpení: John Wolfs, advokát, podali 14. decembra 2004 na Súd prvého stupňa Európskych spoločenstiev žalobu proti Rade Európskej Únie.
   Žalobcovia navrhujú, aby Súd prvého stupňa:
   
               1)
            
            
               zrušil nariadenie Rady (ES) č. 1736/2004 v časti, ktorá sa týka dodávok A&C s pôvodom v Indii,
            
         
               2)
            
            
               zaviazal Radu Európskej Únie nahradiť trovy konania.
            
         Žalobné dôvody a hlavné tvrdenia
   Chr. Muller Touw B.V., so sídlom v Holandsku, dodáva suroviny spoločnosti A&C Braid and Rope Co. Pvt. Ltd., so sídlom v Indii, ktorá ich spracováva na laná, ktoré následne vyváža do ES. Žalobcovia navrhujú zrušiť nariadenie Rady (ES) č. 1736/2004 o zavedení konečného antidumpingového cla (1) v časti, ktorá sa na nich vzťahuje.
   Na odôvodnenie svojej žaloby žalobcovia uvádzajú, že tu nemožno hovoriť o značnej ujme, ako to požadujú články 1 a 3 nariadenia (ES) č. 384/96 (2). Uvádzajú, že vyrábajú laná na súkromnú potrebu, ktoré nie sú vhodné na využitie v priemysle alebo v námorníctve, ako to stanovuje napadnuté nariadenie, a že ich podiel na trhu je nepatrný.
   
      (1)  Nariadenie Rady (ES) č. 1736/2004 zo 4. októbra 2004 o zavedení konečného antidumpingového cla na dovozy lán zo syntetických vlákien s pôvodom v Indii (Ú. v. EÚ L 311, s. 1).
   
      (2)  Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. ES L 56, s. 1).